Rodeno

:*Este articlo tracta o *'rodeno**, piedra roya d'arena. Pa atros usos d'a palabra **Rodeno**, veiga **Rodeno (desambigación)**.''

**Rodeno*' ye como se diz en o sud d'a [[provincias d'Espanya|provincia]] de [[provincia de Teruel|Teruel]] y en as [[comarcas churras]] a la [[piedra panal]] de color [[roya]], en especial a las piedras d'arena d'a formación [[Buntsandstein]] ([[Permico]] superior-[[Triasico]] inferior) y a lo terreno a on bi n'ha, constituindo un paisache caracteristico. Una [[piedra panal]] será ya roya por o menos con un 1% de [[hematites]].

Por extensión se puet aplicar o termin "rodeno" a cualsiquier material royo d'esta formación cheolochica u cualsiquier atra que li se pareixca como a formación [[Formación Weald|Weald]], relacionau con o toponimo [[Rubiuelos de Mora]]. O termin rodeno puet traducir o termin *red sandstone* d'os países anglosaxons pa referir-se a las piedras d'arena que se formoron por a erosión de diferents orochenos [[paleozoico]]s: as [[formación litostratigrafica)|formacions]] *old red sandstone* d'o [[Devonián]] y *new red sandstone* d'o [[Permico]] equivalents a las [[molasas pirenencas tardiherzinicas]] d'o [[Pireneu axial]]. Tamién a piedra roya d'arena de l'antiga [[Nabatea]] (a on ye a ciudat de [[Petra (ciudat)|Petra]]), ye por extensión rodeno. Manimenos en a [[compleganza]] d'o [[río Martín]] en o norte d'a [[provincias d'Espanya|provincia]] de [[provincia de Teruel|Teruel]] no se fa servir tradicionalment a palabra "rodeno" y dicen *piedra roya* a esta roca y *royales* a os puestos a on se troba. Una formación rocosa con rodeno pueden recibir a denominación de *rodenal*.

== Etimolochía ==
Seguntes [[Joan Coromines i Vigneaux|Joan Coromines]] a palabra *rodeno* puet estar una variant [[idioma mozarabe|mozarabe]] de *roano* que presenta *e* por [[imela]], y se remontaría a lo [[idioma gotico|gotico]] *rauda*, estando un [[goticismos en aragonés|goticismo]] propio de l'[[Aragonés d'as comunidaz aragonesas|aragonés teruelano]] y d'as [[Aragonés d'as Comarcas Churras|comarcas churras]] antes de la suya [[castellanización]].

== O rodeno como part d'o paisache ==
Os terrenos con rodeno tienen un [[cheomorfolochía|modelau]] y una vechetación diferents a los que bi ha en os materials calsinosos que predominan en o [[Sistema Iberico oriental]].

En a [[Sierra d'Albarracín]] bi ha una zona con rodeno protechida dita *Pinares de Rodeno*.

O rodeno ye responsable de bel toponimo como *Rodenas*, *Rubiales*, *Rubiuelos*/*Rubielos*, *La Foz de la Viella*, etcetera. En as [[comarcas churras]] bi ha microtoponimos derivaus d'a palabra *rodeno* como *El Rodenet* (en [[Segorb]]), *El Rodenal* (en [[Alcudia de Beyo]]), *El Rodeno* (en [[Figueras (Castellón)|Figueras]], [[Gátova]], [[Altura (Castellón)|Altura]] y [[Sonecha]]), *El Rodano* (en [[Beixix]]), y *Castillo de Rodana* (en [[Almedíxar]]).

== O rodeno en construcción ==
Si a piedra panal siempre s'ha feito servir como [[piedra picada]], a color roya li da un cierto atractivo que fa que o rodeno lo faigan servir como material de construcción en a zona a on se troban os afloramientos, y dica en lugars d'a redolada ya a cierta distancia.

Se fa servir o rodeno como material de construcción en a [[provincia de Teruel]], (destacando o [[Castiello de Peracens]]), en [[Las Paúls]] ([[Ribagorza]]), en a [[Sierra de Prades]] (a [[Ilesia de Prades]] ye d'este material), y en o [[Baztán]].

== Imáchens ==
<gallery>
Imachen:Castillo de Peracense.jpg|Castiello de Peracens, construito sobre o rodeno.
Imachen:Gutleuthofkapelle Eingang.JPG|Marco de puerta feito con rodeno en [[Heidelberg]] ([[Alemanya]]).
Imachen:Catalonia Prades.JPG|Ilesia de Prades ([[Catalunya]]), construita con rodeno.
Imachen:Amaiur (pueblo).JPG|Arco d'a puerta d'entrada a lo lugar d'[[Amaiur]].
</gallery>

== Referencias ==


== Bibliografía ==
* [[Emilio Escudero]], [[María José Franchès]]: *El Rodeno''. Colección RUTASCAI por Aragón, nº 25. CAI, 2005.